google/wiki40b huggingface dataset:
Meulers

Poloha

Obec má rozlohu 6,67 km². Najvyšší bod je položený 153 m n. m. a najnižší bod 20 m n. m.

Obyvateľstvo

Počet obyvateľov obce je 592 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ї

Ї (minuskula ї) je písmeno cyriliky. Ide o variant písmena І. Je obsiahnuté v ukrajinskej azbuke. Písmeno Ї slúži na zápis hlásky v slovenčine zapisovanej pomocou slabiky ji.
Električková trať Liberec – Jablonec nad Nisou

Električková trať Liberec – Jablonec je úzkorozchodná električková trať, ktorá je jednou z troch medzimestských električkových tratí v Česku (druhá vedie z Mostu do Litvínova, tretia vedie z Ostravy-Poruby do Kyjovíc-Budišovíc).

Dejiny

Medzimestská trať vznikala napojením vtedajšej (dnes už neexistujícej) jabloneckej električkovej siete na libereckú trať Fügnerova – Vratislavice, kostol. Trať sa stavala smerem od Jablonca a sprevádzkovaná bola 15. februára 1955. Medzi rokmi 1973–1976 bola zrekonštruovaná. Hlavnou zmenou, ktorá nastala, bolo súčasné ukončenie trate v Jablonci nad Nisou. Uvažovalo sa aj o jej zdvojkoľajnení, bohužiaľ však na to neboli peniaze. V budúcnosti sa uvažuje o jej zrušení, električková doprava by mala tak byť prevedená na blízku železničnú trať v rámci projektu Regiotram Nisa.

Charakter trate

Celá trať je úzkokoľajová (rozchod 1000 mm), s niekoľkými výhybňami. Vo výhybniach sa jazdí vľavo, nakoľko stanice majú ostrovné nástupištia. Trať vedie z libereckého terminálu Fügnerova okolo dnes už zbúranej Textilany, ďalej centrom Vratislavíc a lesom do Jablonca nad Nisou. Platí tu iba liberecká tarifa.
Thilouze

Poloha

Obec má rozlohu 33,75 km². Najvyšší bod je položený 114 m n. m. a najnižší bod 53 m n. m.

Obyvateľstvo

Počet obyvateľov obce je 1 621 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Remilly-sur-Lozon

Poloha

Obec má rozlohu 9,56 km². Najvyšší bod je položený 45 m n. m. a najnižší bod 1 m n. m.

Obyvateľstvo

Počet obyvateľov obce je 654 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gene Simmons

Životopis

Narodil sa v Izraeli, v rodine maďarských Židov, ktorí prežili holokaust. V roku 1957 sa s matkou presťahovali do New Yorku. V tomto období si Chaim Witz zmenil meno na Eugene Klein (Klein je dievčenské priezvisko jeho matky) a koncom 60. rokov si ho zmenil na Gene Simmons.
Jeho prvá hudobná skupina mala názov Lynx, neskôr sa premenovala na The Missing Links. Po jej rozpustení založil skupinu Long Island Sounds. Počas navštevovania školy Sullivan County Community College hral v skupine Bullfrog Beer. Na začiatku 70. rokov spolu so Stanleyom Eisenom (dnes známy ako Paul Stanley) založil skupinu Wicked Lester. Skupina nahrala jeden album, ktorý oficiálne nevyšiel.
Gene a Paul boli nespokojní so zvukom kapely, preto hľadali nových muzikantov. Nakoniec spolu s bubeníkom Georgom Criscuolom a gitaristom Paulom Frehleyom (dnes známi ako Peter Criss a Ace Frehley) založili skupinu KISS.
Kalocsský okres

Kalocsský okres (maď. Kalocsai járás) je okres v Maďarsku v Báčsko-malokumánskej župe. Jeho správnym centrom je mesto Kalocsa.
Petit-Palais-et-Cornemps

Poloha

Obec má rozlohu 14,32 km². Najvyšší bod je položený 85 m n. m. a najnižší bod 16 m n. m.

Obyvateľstvo

Počet obyvateľov obce je 676 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Explorer 13

Misia

Explorer 13 bol vynesený 25. augusta 1961 raketou Scout X-1 a bol umiestnený na eliptickú dráhu s perigeom 125 km a apogeom o 1 164 km. Dosiahnutá dráha bola nižšia ako sa plánovalo a životnosť družice tak bola skrátená na 2,3 dňa. Družica vstúpila do atmosféry 28. augusta 1961 a zhorela.

Opis

Družica bola tvorená posledným stupňom rakety Scout, na ktorý boli umiestnené detektory a telemetrická výbava. Družica bola vybavená piatimi sadami rôznych detektorov mikrometeoritov. Celková dĺžka bola 1,93 metra a priemer 0,61 metra. Elektrická energia bola dodávaná fotovoltaickými článkami.
Hlavným typom detektorov boli malé pretlakové bunky, ktoré pokrývali najväčšiu časť povrchu. Tieto bunky boli vyrobené z beryliového bronzu a pred štartom boli natlakované héliom. Vnútri každej bunky bol tlakový spínač, ktorý by v prípade zásahu bunky zaznamenal stratu tlaku. Bunky mali rôzne hrúbky stien, aby bolo možné určiť dopadovú energiu meteoritu. Hrúbky boli 0,025 (60 buniek), 0,038 (40 buniek), 0,050 (20 buniek), 0,063 (20 buniek) a 0,125 mm (20 buniek). Detektory boli umiestnené po obvode družice v piatich radoch, každá po 32 bunkách. Celkom bola družica vybavená 160 bunkami, čo zodpovedá detekčnej ploche 2,25 m². Počas misie neboli detegované žiadne zrážky s mikrometeoritmi.
Ďalším typom detektorov boli obdĺžnikové doštičky potiahnuté medeným drôtom, ktorým prechádzal elektrický prúd. Pri zásahu sa zmenil elektrický odpor a táto zmena bola zaznamenaná a odoslaná. Boli použité drôty s priemerom 2 mm a 3 mm. Detektory mali pracovať v rozmedzí teplôt -10 až 60 °C, čo stačilo na zmenu odporu vodiča. Preto boli k doštičkám paralelne pripojené rezistory, aby kompenzovali tieto zmeny. Družica bola osadená celkom 46 detektormi, umiestnenými na spodnej časti valcového telesa. Celková detekčná plocha bola 0,11 m². Detektory dokázali zaznamenať dopady častíc s rozmermi približne polovice priemeru drôtu, tzn. 1 – 1,5 mm. Počas činnosti družice nebol zaznamenaný žiadny zásah.
Fotočlánky zo sulfidu kademnatého boli použité na detekciu častíc, ktoré nemajú dostatočnú energiu na poškodenie kovových častí plášťa lode, ale mohli by poškodiť nechránené plochy. Detektor bol zložený z elipsovitej banky s reflexným povrchom. Na jednom konci banky bol fotočlánok a druhý koniec bol zakrytý fóliou z polyetyléntereftalátu a hliníka. Keď bola fólia pretrhnutá, vnikli do banky slnečné lúče, ktoré boli odrazené k fotočlánkom. Počas štartu bola fólia zrejme pretrhnutá, pretože detektor zachytával veľké množstvo svetla. Experiment tak bol neúspešný.
Ďalšie detektory boli zamerané na detekciu častíc s hybnosťou 10⁻⁷, 10⁻⁶ a 10⁻⁵ kg·m/s. V tejto oblasti bolo veľmi málo dát a Explorer 13 mal prispieť k rozšíreniu poznatkov o výskyte týchto častíc. Získané dáta však boli nepresvedčivé. Nízke perigeum spôsobilo, že družica prelietala oblasťou so zvyškami atmosféry. Mechanické a tepelné pôsobenie riedkej atmosféry spôsobovalo spínanie detektorov, ktoré tieto sily mylne považovali za dopady častíc.
Oberdorf-Spachbach

Poloha

Obec má rozlohu 2,36 km². Najvyšší bod je položený 241 m n. m. a najnižší bod 163 m n. m.

Obyvateľstvo

Počet obyvateľov obce je 351 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
The Art of Drowning

Hostia

Nick 13, Lars Frederiksen, Chris Higgins a Thad LaRue - vokály Darcy Vaughn - viola
Slúžnovský okres

Slúžnovský okres alebo slúžnovský obvod (lat. processus/ reambulatio, maď. szolgabírói járás, nem. Stuhlbezirk) je názov administratívnej jednotky v Uhorsku (potom krátko aj v Česko-Slovensku), z ktorej pozostávali župy/stolice. Názov v slovenčine vychádza z toho, že na čele okresu bol slúžny, teda šľachtic, ktorý vykonával správu okresu.
Boli vytvorené začiatkom 15. storočia s cieľom zjednodušiť administratívu. Spočiatku bola každá stolica/župa rozdelená na štyri slúžnovské okresy, neskôr sa ich počet menil, niektoré stolice mali len dva okresy iné aj päť. Počet slúžnovských okresov od 18. storočia stúpal. 
Každý okres sa ďalej delil na obvody - circuli, ktorých zvyčajne bolo 2-6.

Jozefínska reforma (1785 - 1790)

Prvá (dočasná) reforma v rozdelení a počte týchto okresov nastala až počas reforiem Jozefa II., kedy sa ich hranice upravili tak, aby boli čo najdostupnejšie obyvateľom okresu. Kráľovskí komisári, ktorí mali župy rozdeliť na nové slúžnovské okresy mali dbať na to, aby tieto boli približne rovnako veľké s podobným počtom obyvateľov.
Pri formovaní okresov sa malo dbať na zemepisnú polohu sídiel, reliéf a vodné toky, aby bolo centrum dostupné v každom ročnom období. Počet slúžnovských okresov sa vo väčšine žúp zmenšil, okrem Spišskej župy, kde došlo k spojeniu župy a Provincie XVI spišských miest a Nitrianskej župy vzhľadom na jej veľkú rozlohu (najväčšia župa na Slovensku).
V roku 1790 bola jozefínska reforma zrušená.

Predstavitelia okresu

Predstaviteľom slúžnovského okresu bol tzv. slúžny (po latinsky iudices nobilium, čiže šľachtický sudca) (pôvodne boli sudcami kráľovských servientov), ktorý vykonával správu svojho okresu. Bol volený šľachtou (zemanmi) príslušného okresu. Slúžni pôsobili hlavne v súdnictve, neskôr sa zúčastňovali na politickej správe, výrube a vyberaní daní a cirkevného desiatku. Od 15. storočia mali aj svojich zástupcov - podslúžnych. Podslúžni stále na čele obvodov (circuli).
Hoci predstaviteľom župy bol župan, skutočnú moc mali v rukách podžupani a slúžni.
Moussages

Poloha

Obec má rozlohu 19,03 km². Najvyšší bod je položený 1 003 m n. m. a najnižší bod 549 m n. m.

Obyvateľstvo

Počet obyvateľov obce je 267 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marek Hrivík

Klubový hokej

Hrivík je odchovancom žilinského hokeja. Sezónu 2007/2008 strávil hlavne v juniorskej lige v drese Žiliny, kde v 49 zápasoch nazbieral 36 bodov (17+19). V sezóne 2008/2009 hrával za HK Orange 20, kde bol najmladším hráčom tímu. Pred sezónou 2009/2010 odišiel do zámoria, kde v klube Moncton Wildcats v juniorskej QMJHL strávil tri sezóny. V sezóne 2010/2011 bol najlepším strelcom Monctonu, v 59 zápasoch nazbieral dokopy 79 bodov (38+41). Zúčastnil sa na tréningových kempoch Columbusu Blue Jackets (2010) i Phoenixu Coyotes (2011), no zmluvu nepodpísal ani s jedným z klubov.
V máji 2012 podpísal trojročný kontrakt s tímom NHL New York Rangers. Od sezóny 2013/2014 pôsobí na farme New Yoku Ranges v Hartforde Wolf Pack. V júli 2015 predĺžil zmluvu s Rangers, podpísal jednoročný dvojcestný kontrakt. Sezónu 2015/2016 odohral v Hartforde, kde v 52 dueloch základnej časti nazbieral 28 bodov (7+21). Následne bol povolaný do prvého tímu New Yorku Rangers, v ktorého drese debutoval v NHL 22. februára 2016 v zápase proti Detroitu.

Reprezentácia

V rokoch 2008 a 2009 sa zučastnil na MS juniorov do 18 rokov. Slovensko reprezentoval aj na MS juniorov do 20 rokov v rokoch 2009 a 2011. V roku 2014 bol účastníkom MS.
Otto Staudinger

Staudinger & Bang-Haas

V Drážďanoch založil firmu na obchod s hmyzom. Neskôr sa stal spolumajiteľom firmy aj jeho zať, dánsky entomológ Andreas Bang-Haas a podnik dostal meno Staudinger & Bang-Haas. Po nich prevzal vedenie Staudingerov vnuk Otto Bang-Haas, po smrti ktorého firma zanikla. V roku 1945 boli pri kobercových náletoch spojencov na nemecké mestá sklady firmy zničené. Zachovala sa jedine Staudingerova zbierka motýľov.
Pavelkovský potok

Prameň

Potok pramení v Turzovskej vrchovine, v podcelku Zadné vrchy, na južnom svahu Korytova (881,6 m n. m.) v nadmorskej výške približne 840 m n. m.
Coupvray

Poloha

Obec má rozlohu 8,09 km². Najvyšší bod je položený 132 m n. m. a najnižší bod 41 m n. m.

Obyvateľstvo

Počet obyvateľov obce je 2 656 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kvalifikácia vo volejbale žien na Africké hry 2015

Zóna 7

Prihlásilo sa nakoniec iba jedno družstvo – Seychely, a to jediné aj postúpilo.
Saint-Denis (Gard)

Poloha

Obec má rozlohu 3,65 km². Najvyšší bod je položený 156 m n. m. a najnižší bod 111 m n. m.

Obyvateľstvo

Počet obyvateľov obce je 254 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Place du Pont-Neuf

Place du Pont-Neuf je námestie v Paríži. Nachádza sa v 1. obvode. Je pomenované podľa najstaršieho parížskeho mosta Pont Neuf.

Poloha

Námestie sa rozkládá medzi Square du Vert-Galant a Pont Neuf na západnom okraji ostrova Cité.
Nadoblička

Nadobličky (lat. glandulae suprarenales) sú párové žľazy s vnútorným vylučovaním. Sú tvorené z dvoch funkčne odlišných častí, z kôry a drene.
Lanne-en-Barétous

Poloha

Obec má rozlohu 41,48 km². Najvyšší bod je položený 1 568 m n. m. a najnižší bod 231 m n. m.

Obyvateľstvo

Počet obyvateľov obce je 480 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pomocný biskup

Pomocný biskup (iné názvy: auxiliárny biskup, auxiliár, auxiliarius) je rímskokatolícky biskup, ktorý je pridelený k diecéze ako pomocník diecézneho biskupa.
Pomocný biskup je menovaný hlavne vtedy, ak je diecéza príliš veľká na to, aby všetky povinnosti zvládal jediný biskup, alebo keď biskup potrebuje výpomoc z iného dôvodu – napríklad preto, že mu z postavenia biskupa vyplývajú ďalšie spoločenské a štátnické povinnosti, alebo že zdravotné dôvody čiastočne bránia výkonu jeho funkcie.
Činnosť pomocného biskupa je často vymedzená pre určitú časť diecézy, alebo pre určité činnosti. Pomocný biskup nemá vo všeobecnosti právo nástupníctva. V prípade, že nie sú žiadne osoby s takýmto právom, sú pomocní biskupi zvažovaní Svätou stolicou ako zvlášť vhodní kandidáti.
Zvláštnym druhom pomocného biskupa je biskup koadjútor (biskup spolusprávca), ktorý má automatické právo nástupníctva po diecéznom biskupovi (stáva sa diecéznym biskupom automaticky po jeho odstúpení, resp. smrti).
Každý pomocný biskup je zároveň menovaný za titulárneho biskupa.
Deutsch-Slowakische Akademien

Deutsch-Slowakische Akademien - DSA - je akciová spoločnosť zaoberajúca sa vzdelávaním, sídliaca v Brezne. Je dcérskou spoločnosťou nemeckého vzdelávacieho koncernu Europäisches Bildungswerk für Beruf und Gesellschaft – EBG so sídlom v Magdeburgu. Materská spoločnosť EBG má takmer 30 ročnú tradíciu vo vzdelávaní a v súčasnosti prevádzkuje v Nemecku sieť 36 škôl a odborných stredísk - od materskej školy až po univerzitu. DSA prevádzkuje na Slovensku sieť 10 súkromných škôl od materskej až po strednú školu.
DSA bola založená v roku 2013 a momentálne je najväčším súkromným poskytovateľom vzdelávania na Slovensku. Pri školách sú zriaďované centrá celoživotného vzdelávania, ktoré slúžia ako vzdelávacie centrá pre pracovnú silu rôznych priemyselných podnikov. Učebné odbory sú vedené podľa nemeckých vzorov a prispôsobené slovenským normám, teda sú prispôsobené slovenskému ako aj nemeckému priemyslu, čo umožňuje ľahký transfer know-how. Študijné odbory sú orientované na prax, napríklad formou podnikových škôl v partnerstve s priemyselnými podnikmi a sú orientované na formu duálneho vzdelávania (tzn. školská výučba je doplnená o prax priamo v priemyselných podnikoch).

Medzinárodné vzťahy DSA

DSA je dcérskou spoločnosťou nemeckého vzdelávacieho koncernu EBG.
DSA je taktiež členom EVBB - Európskej asociácie inštitúcií pre odborné vzdelávanie.
Algebrická štruktúra

Úvod

Sčítanie a násobenie na číslach sú prototypickým príkladom operácií, ktoré kombinujú dva prvky z množiny na vyprodukovanie tretieho. Tieto operácie spĺňajú niektoré z algebraických vlastností (viď vlastnosti binárnych operácií). Napríklad a + (b + c) = (a + b) + c a a(bc) = (ab)c sú obe príkladom asociativity operácií sčítania, resp. násobenia. Ďalej a + b = b + a, a ab = ba sú príkladmi komutativity. Mnoho systémov študovaných matematikou má nad sebou definované operácie, ktoré majú niektoré (nie zákonite všetky) z takýchto vlastností. 
Matematici množiny spolu s operáciami, ktoré spĺňajú niektoré takéto vlastnosti pomenovávajú a študujú ich ako algebraické štrutúry. Keď pre nejaký nový problém je možné ukázať, že spĺňa vlastnosti niektorej algebraickej štruktúry, všetka práca, ktorá bola v tejto kategórii urobená, môže byť aplikovaná aj na nový problém.
Vo všeobecnosti môžu algebraické štruktúry obsahovať ľubovoľný počet množín a operácií z rôznou aritou, tu sa však budeme zameriavať na algebraické štruktúry s binárnymi operáciami nad jednou množinou.

Druhy/príklady

Nasledujúce príklady rozhodne nie sú úplným výčtom algebraických štruktúr, ale sú mienené ako reprezentatívny zoznam a zahŕňajú najčastejšie štruktúry.

Notácia

Často sa pri práci s algebraickými štruktúrami používa miesto celého označenia algebraickej štruktúry vrátane jej operácií, iba označenie pre jej nosné množiny. V tomto prípade sa predpokladá, že je z kontextu jasné s akými operáciami danú štruktúru myslíme. Napríklad grupa  sa môže označiť len ako grupa , keď je v kontexte zrejmé, že jej asociovaná operácia je operácia .
Pri zapisovaní a práci s algebraickými štruktúrami je možno použiť ako multiplikatívnu, tak aditívnu notáciu.

Použitie

Spravidla sa v kontexte operácie bežného násobenia (napr. na číselných množinách, či násobenia matíc) používa multiplikatívna notácia. V kontexte bežného sčítania (napr. sčítanie na číselných množinách) sa používa aditívna notácia.
V prípade iných operácií je možné použiť ľubovoľnú notáciu. Najčastejšie sa však je možné, z dôvodu jej úspornejšieho zápisu, stretnúť s multiplikatívnou notáciou.
Surville (Calvados)

Poloha

Obec má rozlohu 4,8 km². Najvyšší bod je položený 141 m n. m. a najnižší bod 12 m n. m.

Obyvateľstvo

Počet obyvateľov obce je 445 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Baračka (vodná nádrž)

Konštrukčné riešenie

Hlavnými časťami vodného diela Baračka sú: zemná hrádza, šachtový priepad, odpadová štôlňa, dnový výpust s vývarom a uzáverová šachta so strojovňou.
Zemná hrádza je homogénna sypaná z hlinito-piesčitých materiálov. Má dĺžku 194,4 m, výšku 8,7 m a šírku v korune 7,7 m. Návodný svah je upravený kamennou dlažbou a vzdušný svah je zahumusovaný. Päta hrádze je z hrubého štrku, naviazaná na drén.
Šachtový priepad je v tvare lievika s priemerom 11,40 m v hornej časti, postupne sa zužujúceho do priemeru 2,30 m. Je v ňom 5 pilierov usmerňujúcich tok vody. Pred zaústením do vývariska má priemer 1,2 m.
Na konci vzdutia nádrže sa nachádza sedimentačná prepážka, slúžiaca na zachytávanie splavenín.
Uzáverová šachta so strojovňou slúži na manipuláciu s vodou.
Maladaptácia

Maladaptácia je porucha, neschopnosť adaptácie.
Maladaptácia sa konkrétne prejavuje poruchami správania rôzneho stupňa. Jej následkom môže byť aj vznik neuróz a vznik psychóz.
Labescau

Poloha

Obec má rozlohu 5,99 km². Najvyšší bod je položený 141 m n. m. a najnižší bod 63 m n. m.

Obyvateľstvo

Počet obyvateľov obce je 104 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sauvoy

Poloha

Obec má rozlohu 7,82 km². Najvyšší bod je položený 363 m n. m. a najnižší bod 252 m n. m.

Obyvateľstvo

Počet obyvateľov obce je 61 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Maltézsky kríž (znak)

Takzvaný Maltézsky kríž (dnes biely osemcípy kríž v červenom poli) je znakom Rádu sv. Jána v Jeruzaleme, Rhodose a Malte (dnes Maltézsky rád).
Maltézsky kríž ako symbol používa hlavne Maltézsky rád a Rád johanitov, ako aj dobročinné organizácie, ktoré boli týmito rádmi založené.
Červená farba pozadia bola založená až roku 1259, do tej doby nosili rytieri plachty čiernej farby. Osem cípov má symbolizovať osem blahoslavenstiev z reči na hore (Nový zákon, Matúšovo evanjelium), o čom mal rozhodnúť druhý veľmajster rádu, Raymond du Provence. Forma kríža sa časom značne menila, čo vyplýva tak zo súdobých kresieb, ako aj z reliéfov na rôznych stavbách a zo zobrazení na minciach. Dnešná forma pochádza pravdepodobne z 15. alebo 16. storočia.
Rozšírený názor, že osem cípov kríža symbolizuje osem tzv. jazykov rádu, je možné považovať za chybný: rád mal pôvodne sedem jazykov, až r. 1492 vznikol ôsmy, kastílsky. Osemcípy kríž - aj keď rôzne štylizovaný - rád používal už skôr.
Stronghold

Gameplay

Herný systém kombinuje výstavbu stredovekého opevnenia s bojovými akciami, ako je obrana hradov alebo ich dobývanie. Hráčsku popularitu si vyslúžila táto séria inovatívnou a ľahko pochopiteľnou výstavbou a potrebou kombinácie rôznych druhov bojových jednotiek.
Vďaka nízkym hardvérovým nárokom, jednoduchému ovládaniu a možnosti hry viac hráčov sa Stronghold hráva súťažne, podobne ako série Starcraft alebo Age of Empires.
V roku 2002 bola vydaná hra Stronghold: Crusader, prenášajúca dej z Anglicka na blízky východ v čase križiackych výprav.

Popularita

Popularita klesá alebo stúpa pri uvážení potrieb populácie a je vyjadrovaná v percentách. Výrazné klesanie spôsobuje napríklad nedostatok potravy alebo príliš vysoké dane, zvyšovanie spôsobuje napríklad postavenie hostincov, kostolov alebo zníženie daní. Pri popularite pod 50% sa znižuje počet obyvateľov, pri plnej popularite sa populácia zvyšuje maximálnou rýchlosťou.
Brutálna Nikita (seriál)

Dej

Plavovláska Nikita žije na ulici, pretože ju nenávidí matkin priateľ. Raz v noci sa pokúsi zabrániť zločincovi zabiť svoju obeť, ale nešťastnou náhodou ho zabije. Krátko nato je zadržaná políciou. Prebudí sa v bielej miestnosti a muž menom Michael jej prezradí, že sa nachádza v najtajnejšej protiteroristickej organizácii na svete, v Sekcii 1 a ukáže jej fotografiu hrobu, kde bola podľa oficiálnej verzie pochovaná. Nasleduje tvrdý výcvik, počas ktorého sa Nikita s Michaelom zblíži. Po dlhej dobe ju Michael pozve na večeru, ale ukáže sa, že to bola iba zámienka na preverenie Nikitiných schopností - má totiž ukradnúť schránku a utiecť okienkom na toaletách. Zistí však, že okienko na ulicu nevedie. Musí improvizovať a nakoniec sa jej podarí utiecť. Dostáva krycie meno Josephine a čaká, až sa jej Sekcia ozve...
Seynes

Poloha

Obec má rozlohu 14,33 km². Najvyšší bod je položený 623 m n. m. a najnižší bod 200 m n. m.

Obyvateľstvo

Počet obyvateľov obce je 139 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tatra 77

Dejiny

Po pokusoch s prototypom malého automobilu s motorom vzadu označeným ako Tatra V 570, začala v roku 1931 Tatra s vývojom nového veľkého a luxusného vozidla s aerodynamickou karosériou. Za prísneho utajenia tak vznikol v roku 1933 druhý prototyp V 570 s prúdnicovou karosériou, z ktorého bol odvodený prototyp T 77. Bol to prvý automobil, ktorého aerodynamické vlastnosti optimalizovali a testovali v aerodynamickom tuneli, do tej doby používanom pre vývoj a testy lietadiel a vzducholodí. Za pokrokovou konštrukciou boli šéfkonštruktér Hans Ledwinka a karosársky inžinier Erich Übelacker.

Tatra 77

Tatra 77 bola verejnosti predstavená 8. marca 1934 na berlinskom autosalóne a na jeseň 1934 na autosalóne v Paríži. Jej uvedení i tu spôsobilo senzáciu a už počas marca 1934 začala sériová výroba automobilov Tatra s aerodynamickou karosériou, vzduchom chladenými motormi uloženými vzadu a výkyvnými polosami. T 77 bola tiež prvým modelom firmy s celooceľovou samonosnou karosériou na podvozku založenom na tatrováckej koncepcii. Motor bol umiestený dozadu priamo k hnanej náprave, čím odpadol obvyklý stredový tunel pre centrálnu rúru a výfukové potrubie. Tým sa znížila hmotnosť, čo bol jeden z cieľov konštruktérov, a zároveň podvozok mohol byť takmer plochý.
Súčiniteľ aerodynamického odporu T 77 mal hodnotu 0,36, čo umožňovalo automobilu ľahko dosiahnuť a udržať maximálnu rýchlosť 145 kilometrov za hodinu. Tatre na to postačoval výkon len 44 kW, pokým konkurenčné vozidlá tej doby k tomuto potrebovali motor s výkonom viac ako 75 kW.
Charakteristickým znakom T 77 bola až k podlahe sa zvoľna zvažujúca zadná časť karosérie, rozdelená zvislou centrálnou plochou, ktorá vyrovnávala účinok bočného vetra na vozidlo s ľahkou prednou časťou.

Tatra 77 A

V roku 1935 bol vyvinutý zdokonalený typ T 77 A. Tato verzia používala motor s objemom 3 378 cm³ a výkonom 75 koní (55 kW), súčiniteľ aerodynamického odporu bol znížený na hodnotu 0,212 a rázvor sa zväčšil o 10 cm, čím sa zlepšili jazdné vlastnosti i maximálna rýchlosť na 150 km/h. Opticky je typ 77 A rozoznateľný podľa trojice predných svetlometov. Hoci bol v roku 1936 predstavený typ T 87, výroba T 77 A pokračovala vďaka neustálemu záujmu a tak bolo do roku 1938 vyrobených 154 kusov. Celkovo bolo vyrobených 255 kusov T 77 a T 77 A, pričom vďaka prianiam a požiadavkám zákazníkov a ručnej výrobe bol každý kus unikátom.